
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 5P/10/2026 3826200416 17. 03. 2026 JUDr. Klaudia Šišková ECLI:SK:OSPD:2026:3826200416.3
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Klaudiou Šiškovou vo veci starostlivosti o maloleté deti: A. B., nar. X.X.XXXX, a C. D., nar. XX.XX.XXXX, zastúpené Úradom práce, sociálnych vecí a rodiny Prievidza - OSV ako kolíznym opatrovníkom, deti rodičov: matka E. D., nar. XX.X.XXXX, bytom F., G. G. XXXX/ XX, a otec A. B., nar. X.XX.XXXX, bytom G., A. XXX/XX, o zvýšenie výživného, takto rozhodol: I. Súd
s c h v a ľ u j e uzavretú rodičovskú dohodu v nasledovnom znení:
Otec malol. detí sa zaväzuje prispievať zvýšeným výživným na malol. A. B., nar. X.X.XXXX, zo sumy 60,- eur mesačne na sumu 100,- eur mesačne a na malol. C. D., nar. XX.XX.XXXX, zo sumy 60,- eur mesačne na sumu 100,- eur mesačne, vždy do posledného dňa predchádzajúceho mesiaca vopred, do rúk matky, s účinnosťou od 26.1.2026. Nedoplatok na výživnom z titulu zvýšenia výživného za čas od 26.1.2026 do vyhlásenia rozhodnutia na malol. A. B. vo výške 87,74 eur a na malol. C. D. vo výške 87,74 eur sa zaväzuje otec detí splácať v mesačných splátkach v sume po 10,- eur na každé dieťa, spolu s bežným výživným, s účinnosťou od mesiaca nasledujúceho po mesiaci, v ktorom rozsudok nadobudne právoplatnosť až do zaplatenia, pod následkom straty výhody poskytnutých splátok pri vynechaní čo i len jednej mesačnej splátky. II. Týmto sa m e n í rozsudok Okresného súdu Prievidza č. k. 13P/8/2021-73 zo dňa 16.6.2021 vo výrokovej časti o určení výživného na malol. deti. III. Žiaden z účastníkov nemá nárok na náhradu trov konania. odôvodnenie: Podľa § 221 písm. a) Civilného sporového poriadku a § 2 ods. 1 Civilného mimosporového poriadku rozsudok odôvodnenie neobsahuje. Poučenie: Proti tomuto rozsudku odvolanie nemožno podať, pretože účastníci sa práva podať odvolanie voči rozsudku výslovne vzdali po vyhlásení rozhodnutia (§ 368 CSP) a v časti týkajúcej sa schválenia rodičovskej dohody rodičia nie sú oprávnení podať odvolanie (§ 122 CMP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým
dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3826200416.3 (dáta aktuálne k 4. 11. 2026). Záväzné je znenie zverejnené súdom.




